Helge Sander (V), 2007-03-30:
Nu er det nok ikke svært at efterkomme fru Margrethe Vestagers ønske om, at jeg i skriftlig form redegør for de intentioner, der er.
Men det er jo således, at vi løbende har møder med især bestyrelsesformænd fra universiteterne, hvor vi har det her punkt på dagsordenen.
Vi har bl.a. aftalt et møde her til april, så det er noget, vi til stadighed drøfter og forsøger at forenkle.
Men her i Folketinget er alle i hvert fald også vidende om, hvilke krav der bl.a. stilles fra Rigsrevisionens side, hvad angår skattebegunstigede midler, som bruges på vores universiteter, og det er blandt de ting, vi diskuterer, når vi taler om frihed til bestyrelserne.
Så det er noget, der er meget fokus på.
Når fru Margrethe Vestager spørger om de ting, der har været, vil jeg selvfølgelig for at være mest mulig præcis gerne gøre det skriftligt – bare ikke fra talerstolen.
Men jeg kan sige, at sådan som jeg erindrer det, har vi på uddannelsesområdet, tror jeg, været oppe og have 70-75 forskellige bekendtgørelser.
Det antal har vi fået Fttm.072.fm Page 5322 Monday, August 20, 2007 11:33 AM reduceret til 3-5 stykker.
Så samtidig med at vi har lavet de her meget store ændringer og justeringer, som jeg erkender der har været, så er der altså foregået en betydelig deregulering.
Hermed sluttede forhandlingen, og lovforslaget overgik derefter til anden behandling.
Afstemning
I forbindelse med behandlingen af forslag til folketingsbeslutning om oprettelse af et råd for større it-sikkerhed, B 89, vil jeg gerne starte med at sige, at jeg i udgangspunktet er enig i intentionerne i forslaget.
Forslagsstillerne berører i forslaget et meget vigtigt emne og også et emne, som jeg som videnskabsminister altid har haft stort fokus på.
Vi står midt i en digital revolution, og det er essentielt for det danske samfund, at så mange mennesker som muligt får mest muligt ud af de nye muligheder, som de digitale tjenester skaber.
Den verden, som vi lever i, bliver hele tiden mere og mere digitaliseret.
Det er meget vigtigt, at vi arbejder målrettet for, at borgerne i Danmark trygt kan benytte de nye muligheder, som den teknologiske udvikling skaber.
Digitaliseringen skal give os alle sammen flere muligheder i hverdagen, som vi bør kunne anvende både trygt og sikkert.
Til trods for at jeg er enig i intentionerne i forslaget,
kan regeringen imidlertid ikke støtte det fremsatte forslag, som det foreligger i dag.
Jeg mener ikke, at forslagets timing er god.
I forbindelse med regeringens indsats på it-sikkerheds-området er der etableret et it-sikkerheds-panel, som rådgiver regeringen i forbindelse med indsatsen på it-sikkerheds-området.
Ud over tidspunktet for fremsættelsen af forslaget mener jeg faktisk ikke, at forslaget er ambitiøst nok.
For i forslaget fokuseres der jo primært på oplysning til borgerne om, hvordan de bedst muligt gebærder sig sikkert på nettet.
Regeringen arbejder målrettet for, at it-sikkerhed skal være en integreret del af både udbuddet af it-tjenester og it-anvendelsen.
Selvfølgelig er oplysningskampagner et meget vigtigt aspekt i den samlede indsats, men de bør ikke stå alene.
Jeg mener, at problemstillingen skal anskues i et noget bredere perspektiv.
Organiseringen af it-sikkerheds-området skal understøtte en bred vifte af relevante indsatsområder.
Og jeg har noteret mig, at formanden for DANSK IT’s Råd for itog persondatasikkerhed er fremkommet med lignende synspunkter i pressen på det seneste.
For det andet kan jeg fremhæve bredden i den aktuelle indsats ved at fremhæve både udviklingen af den digitale signatur og indførelsen af den fælles statslige standard for styring af itsikkerhed.
It-sikkerhed er en grænseoverskridende udfordring, og vi fokuserer derfor også på internationalt samarbejde om it-sikkerhed.
Det sker både for at varetage danske interesser og for at opretholde et internationalt netværk på it-sikkerheds-området.
Jeg kan også nævne, at det Fttm.072.fm Page 5323 Monday, August 20, 2007 11:33 AM tyske formandskab i starten af juni holder en stor it-sikkerheds-konference i Berlin om innovation og ansvarlighed, hvor vi naturligvis også deltager.
I forbindelse med læsning af forslaget har jeg noteret mig, at der i forslaget lægges op til et råd, der er uafhængigt af politiske og økonomiske særinteresser.
Jeg kan overhovedet ikke se, på hvilke områder den nuværende indsats er præget af politiske og økonomiske særinteresser, men jeg ser som sagt frem til en åben drøftelse.
Jeg har med interesse fulgt og lyttet til den livlige debat, der har været på det seneste.
Teknologirådet har udgivet en rapport, som har affødt mange reaktioner, og som vi også har læst med interesse i ministeriet.
Derudover giver vort eget it-sikkerheds-panel løbende gode råd, men den åbne og fordomsfri debat er nødvendig og medvirker jo også til, at jeg som minister får inspiration til at gøre tingene på nye måder.
Derfor vil jeg gerne gentage, at jeg ikke mener, at dette forslag opfylder de mål, som et Folketing må have på it-sikkerheds-området, hvorfor vi må afvise det fra regeringens side.